Informovanie a spolupráca:
Cieľom informovania a zapájania školskej a širšej
komunity do programu Zelená škola je získavanie podpory pre uskutočnenie zmien na úrovni
školy a obce, ale aj environmentálna osveta obyvateľstva. V našej materskej škole je hlavným zdrojom informácií týkajúcich sa programu Zelená škola a zároveň ich šíriteľom na škole kolégium.
Využívame na to aj nástenku Zelenej školy alebo internetovú stránku materskej školy, kde si vyhradený priestor na pridávanie noviniek a aktuálnych aktivít dopĺňame vhodnou a atraktívnou formou.
Čím viac ľudí o nás vie, tým je väčšia pravdepodobnosť, že nám niekto pomôže a neostaneme
v našom úsilí samotní.
Školskú a mimoškolskú komunitu informujeme súčasne s tým, ako sa nám darí napĺňať jednotlivé kroky programu a poskytujeme informácie:
• o našom zapojení sa do programu Zelená škola a o tom, čo pre nás znamená;
• o zložení nášho kolégia, jeho úlohe a možnosti zapojenia sa;
• o téme, ktorej sa budeme v najbližšom období venovať;
• o výsledkoch environmetálneho auditu a spracovaných plusoch a mínusoch školy;
• o našich cieľoch a aktivitách, ktoré sa chystáme v rámci certifikačného obdobia zvládnuť;
• uverejňujeme udalosti, aktivity,
• predstavujeme Ekokódex.